આ મામલે યુવાવર્ગમાં સૌથી લોકપ્રિય ગાયિકા કિંજલ દવેનો મત કમ્યુનિકેશનના સાધનોની મર્યાદા તરફનો છે. કિંજલ દવે કહે છે, ‘જૂના ગીતોમાં મને સૌથી મોટો ફાળો કમ્યુનિકેશનનાં સાધનોની મર્યાદાનો લાગે છે. ઇન્ટરનેટ કે સોશિયલ મીડિયા નહોતું જેના કારણે લોકપ્રિય ગીતોનો ફેલાવો પણ આજની ઝડપે થઈ શકતો નહીં. જ્યારે આજે સ્માર્ટફોનના કારણે ગામડાંના લોકો સુધી ઇન્ટરનેટ પહોંચ્યું છે. જેના કારણે આ ગીતો તેમના સુધી સહેલાઈથી પહોંચી શક્યાં છે. હા, સીડી, કેસેટ કે ડીવીડીના વેચાણમાંથી જે કમાણી થતી હતી તેટલી કમાણી કંપનીઓને, કલાકારને આજે થતી નથી, પણ તેની લોકપ્રિયતામાં ખાસ્સો વધારો થાય છે.’